**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL SENAMIESČIO CENTRINĖS DALIES IR TURGAVIETĖS DETALIOJO PLANO KONCEPCIJOS PATVIRTINIMO” PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo planavimo rengėjos UAB „TAEM Urbanistai“ 2014 m. liepos 21 d. prašymu Nr. 14-1243.

**Planavimo pagrindas:**

Klaipėdos miesto savivaldybės administracijos direktoriaus 2010 m. birželio 15 d. įsakymas Nr. AD1-1110 „Dėl detaliųjų planų rengimo“;

Klaipėdos miesto savivaldybės administracijos direktoriaus 2011 m. birželio 21 d. įsakymas Nr. AD1-1263 „Dėl Klaipėdos miesto savivaldybės administracijos direktoriaus 2010 m. lapkričio 29 d. įsakymo Nr. AD1-2115 „Dėl planavimo užduočių patvirtinimo“ pakeitimo“;

Klaipėdos miesto savivaldybės administracijos direktoriaus 2011 m. gruodžio 2 d. įsakymas Nr. AD1-2424 „Dėl planavimo darbų programos patvirtinimo“;

2013 m. rugsėjo 9 d. planavimo sąlygų sąvadas Nr. AR10-37.

Plano rengimo etape yra atlikta esamos būklės analizė, parengta koncepcija, parengta strateginio pasekmių aplinkai vertinimo ataskaita, atliktos viešumo procedūros.

**3. Kokių rezultatų laukiama.**

Detaliojo planavimo tikslai – planuoti eismo organizavimą, pėsčiųjų gatves ir suformuoti žemės sklypus visuomeninės paskirties, bendro naudojimo, infrastruktūros ir rekreacinėms teritorijoms, nustatyti reglamentus ir naudojimo sąlygas, naujus pėsčiųjų bei dviračių takus, apželdinimą.

Patvirtinus detaliojo plano koncepciją galės būti atliekami kiti detaliojo plano rengimo etapo darbai – sprendinių konkretizavimas. Apie koncepcijos patvirtinimą bus informuota visuomenė.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu buvo parengtas SPAV apimties nustatymo dokumentas, kurio kokybei pastabų neturėjo ir pritarė vertinimo subjektai: LR Aplinkos ministerijos Klaipėdos regiono aplinkos apsaugos departamentas, Valstybinė saugomų teritorijų tarnyba prie aplinkos ministerijos, Kultūros paveldo departamento prie kultūros ministerijos Klaipėdos teritorinis padalinys, Klaipėdos visuomenės sveikatos centras, Klaipėdos miesto savivaldybės administracija.

Buvo parengtas SPAV ataskaitos dokumentas ir pateiktas viešam svarstymui. Viešas svarstymas dėl SPAV ataskaitos ir koncepcijos įvyko 2012 m. lapkričio 6 d.

SPAV ataskaitos dokumentui pritarė vertinimo subjektai: Kultūros paveldo departamentas prie kultūros ministerijos, Valstybinė saugomų teritorijų tarnyba prie aplinkos ministerijos, LR Aplinkos ministerijos Klaipėdos regiono aplinkos apsaugos departamentas, Klaipėdos visuomenės sveikatos centras, Klaipėdos miesto savivaldybės administracija.

**5. Išlaidų sąmatos, skaičiavimai, reikalingi pagrindimai ir paaiškinimai.**

Projekto kaina 76 230, 00 Lt., įskaitant visus mokesčius ir PVM.

Finansavimo šaltiniai –savivaldybės biudžeto lėšos.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Klaipėdos miesto savivaldybės tarybos sprendimo projektas ir pridedama detaliojo plano koncepcija (koncepcijos brėžinys, eismo organizavimo schema ir aiškinamasis raštas), 61 lapas;
2. Klaipėdos miesto savivaldybės administracijos direktoriaus 2010 m. birželio 15 d. įsakymas Nr. AD1-1110 „Dėl detaliųjų planų rengimo“, 2 lapai;
3. Klaipėdos miesto savivaldybės administracijos direktoriaus 2011 m. birželio 21 d. įsakymas Nr. AD1-1263 „Dėl Klaipėdos miesto savivaldybės administracijos direktoriaus 2010 m. lapkričio 29 d. įsakymo Nr. AD1-2115 „Dėl planavimo užduočių patvirtinimo“ pakeitimo“, 3 lapai;
4. Klaipėdos miesto savivaldybės administracijos direktoriaus 2011 m. gruodžio 2 d. įsakymas Nr. AD1-2424 „Dėl planavimo darbų programos patvirtinimo“, 3 lapai;
5. Kultūros paveldo departamento prie kultūros ministerijos 2014-07-11 raštas Nr. (1.27.)2-1493, 2 lapai;
6. Valstybinės saugomų teritorijų tarnybos prie aplinkos ministerijos 2013-04-24 raštas Nr. (4)-V3-1059 (7.15), 1 lapas;
7. LR Aplinkos ministerijos Klaipėdos regiono aplinkos apsaugos departamento 2013-05-08 raštas Nr. (4)-LV4-1278, 1 lapas;
8. Klaipėdos visuomenės sveikatos centro 2013-06-17 raštas Nr. (7.14.)V4-2144, 2 lapai;
9. Detaliojo planavimo rengėjos UAB „TAEM Urbanistai“ 2014 m. liepos 21 d. prašymas Nr. 14-1243, 1 lapas.

Urbanistikos skyriaus vedėja M. Černiūtė-Amšiejienė

M. Černiūtė-Amšiejienė, tel. 39 60 24

2014-07-23